Document ID: 32006R0209

KOMISSION ASETUS (EY) N:o 209/2006,
annettu 7 päivänä helmikuuta 2006,
asetusten (EY) N:o 809/2003 ja (EY) N:o 810/2003 muuttamisesta kompostointi- ja biokaasulaitoksia koskevien siirtymäkauden toimenpiteiden soveltamisajan pidentämisestä Euroopan parlamentin ja neuvoston asetuksen (EY) N:o 1774/2002 nojalla
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 32 artiklan 1 kohdan,
sekä katsoo seuraavaa:
(1)
Asetuksessa (EY) N:o 1774/2002 säädetään muita kuin ihmisravinnoksi tarkoitettuja eläimistä saatavia sivutuotteita koskevista terveyssäännöistä. Sääntöjen tiukkuuden vuoksi on myönnetty siirtymäajan toimenpiteitä.
(2)
Kompostointilaitoksissa käytettävän luokkaan 3 kuuluvan aineksen ja lannan käsittelyvaatimuksia koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä 12 päivänä toukokuuta 2003 annetussa komission asetuksessa (EY) N:o 809/2003 (2) säädetään tietyistä siirtymäkauden toimenpiteistä, jotta alalle annettaisiin riittävästi aikaa sopeutua ja kehittää vaihtoehtoja 31 päivään joulukuuta 2005 asti kompostointilaitoksissa sovellettaville, luokkaan 3 kuuluvan aineksen ja lannan käsittelyvaatimuksille.
(3)
Biokaasulaitoksissa käytettävän luokkaan 3 kuuluvan aineksen ja lannan käsittelyvaatimuksia koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä 12 päivänä toukokuuta 2003 annetussa komission asetuksessa (EY) N:o 810/2003 (3) säädetään tietyistä siirtymäkauden toimenpiteistä, jotta alalle annettaisiin riittävästi aikaa sopeutua ja kehittää vaihtoehtoja 31 päivään joulukuuta 2005 asti biokaasulaitoksissa sovellettaville, luokkaan 3 kuuluvan aineksen ja lannan käsittelyvaatimuksille.
(4)
Euroopan elintarvikeviranomaisen 7 päivänä syyskuuta 2005 antaman lausunnon perusteella vahvistettavat parametrit eroavat niistä käsittelyvaatimuksista, jotka jäsenvaltiot voivat sallia 31 päivään joulukuuta 2005 asti asetusten (EY) N:o 908/2003 ja (EY) N:o 810/2003 nojalla. Jäsenvaltioilta vie myös jonkin aikaa ottaa käyttöön uusi validointimenettely, josta säädetään 7 päivänä helmikuuta 2006 annetussa komission asetuksessa (EY) N:o 208/2006 (4) Euroopan parlamentin ja neuvoston asetuksen (EY) N:o 1774/2002 liitteiden VI ja VIII muuttamisesta biokaasu- ja kompostointilaitoksia koskevien käsittelyvaatimusten ja lantaa koskevien vaatimusten osalta.
(5)
Asetuksissa (EY) N:o 809/2003 ja (EY) N:o 810/2003 säädettyjen siirtymäajan toimenpiteiden soveltamisaikaa olisi pidennettävä, jotta jäsenvaltiot voisivat antaa toimijoilleen luvan jatkaa kompostointi- ja biokaasulaitoksissa käytettyjen, luokkaan 3 kuuluvan aineksen ja lannan käsittelyvaatimuksia koskevien kansallisten sääntöjen soveltamista.
(6)
Asetukset (EY) N:o 809/2003 ja (EY) N:o 810/2003 olisi sen vuoksi muutettava vastaavasti.
(7)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 809/2003 1 artiklan 1 kohdassa, 3 artiklan 2 kohdassa ja 4 artiklassa päivämäärä ”31 päivään joulukuuta 2005” päivämäärällä ”31 päivään joulukuuta 2006”.
2 artikla
Korvataan asetuksen (EY) N:o 810/2003 1 artiklan 1 kohdassa, 3 artiklan 2 kohdassa ja 4 artiklassa päivämäärä ”31 päivään joulukuuta 2005” päivämäärällä ”31 päivään joulukuuta 2006”.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä helmikuuta 2006.

Labels: 17
14
20
7
0
6